Ceymi Marqolin

Ceymi Marqolin (; ) — ABŞ ətraf mühit fəalı. "Zero Hour" təşkilatının qurucularından biri. "CNN" və "HuffPost" kimi müxtəlif kütləvi informasiya vasitələri üçün məqalələr yazmışdır.

 Bioqrafiyası 
2017-ci ildə 15 yaşında olan Ceymi Nadia Nazar, Zanaqi Artis və digər gənc fəallarla birlikdə iqlim dəyişikliyi gənclər təşkilatı olan "Zero Hour"u qurur. O, təşkilatın icraçı direktorlarından biri idi. Marqolin, Puerto-Rikoda Mariya qasırğasından sonra keçirdiyi təcrübələr və 2017-ci ildə Vaşinqtondakı meşə yanğınları zamanı şəxsi təcrübələri nəticəsində "Zero Hour"un həmtəsisçisi olub. Qız sabit iqlimin insan hüququ olduğunu əsas gətirərək, iqlim dəyişikliyi ilə mübarizədə hərəkətsizliyə görə Vaşinqton əyalətini məhkəməyə verərək Vaşinqtonda iddiaçı kimi məşhurlaşır.

Onun iqlim dəyişikliyi ilə bağlı məqalələri "HuffPost", Teen Ink və "CNN" daxil olmaqla bir çox nəşrlərdə dərc olunub. O, 2018-ci ildə Teen Vogue kursunun iştirakçısı olub. 2018-ci ildə People jurnalı tərəfindən Dünyanı Dəyişən 25 Qadından biri seçilir. Marqolin Amerikanın Junior Ştatının üzvüdür.

2019-cu ilin sentyabrında o, qubernator Cey İnsli və Vaşinqton ştatını istixana qazı emissiyalarına görə məhkəməyə verən gənclər qrupu ilə məşğul olur. Məhkəmədən sonra ondan iqlim dəyişikliyindən qorxan yeniyetmələrin iddialarını irəli sürə bildiyi "Qlobal İqlim Böhranında Yeni Nəslə Liderlik edən Səslər" adlı panelin bir hissəsi olaraq onlara qarşı ifadə verməsi istənir. Bu iddiada olan gənclər Vaşinqton hökumətinin iqlim dəyişikliyi ilə bağlı hərəkətsizliyindən narahat idilər və bu, gənc nəslin üzləşdikləri bu ekoloji problemlər olmadan yaşaya bilən ətraf mühitə konstitusiya hüququndan məhrum olduqlarını ifadə edir.

Ceymi Marqolin 2016-cı ildə 14 yaşında "Zero Hour" Təşkilatını qurub. Bu gənc fəallar qrupu qeyd edir ki, bütün dünyada rəsmilər iqlim dəyişikliyi ilə bağlı tədbir görmürlər.
Marqolin bildirir: “Böhran var, amma heç bir tədbir görülmür. Bu təşkilat insanları iqlim böhranı haqqında məlumatlandırmaq və daha çox insanı fəaliyyətə cəlb etmək məqsədi daşıyan qeyri-kommersiya beynəlxalq təşkilatdır. Onların ilk məqsədi sağlam planet uğrunda mübarizəyə daha çox gənci cəlb etmək üçün milli kütləvi aksiyalar günü yaratmaq idi. Bu təşkilatın fədakar gəncləri "#thisisZeroHour"dan istifadə etməklə, israf etməyə daha çox vaxtın olmadığına və iqlim dəyişikliyi ilə mübarizə üçün mümkün qədər tez addımların atılmasına dair siqnal göndərməyə ümid edirlər.” Missiya bəyanatında onlar izah edirlər: “Biz inanırıq ki, hər bir icmada hər bir insanın təmiz hava, su və ictimai torpaqlara çıxışı olmalıdır. İnanırıq ki, cəmiyyətlərimizin ehtiyacları və sağlamlığı korporativ mənfəətdən əvvəl olmalıdır." Digər məqsədlərlə yanaşı, onlar dünyanın hər yerindən başqa insanları da mübarizəyə cəlb etməyə ümid edirlər. Onlar "insanları iqlim böhranının nə olduğu və bu problemin həllinə kömək etmək üçün necə fəal olmaq barədə maarifləndirməyə" diqqət yetirməyə çalışırlar.

 Mükafatlar 
2019-cu ildə Ceymi MTV EMA Generation Change mükafatını alır.

O, 2020 Vision Awards-da əsas məruzəçi idi.

 İstinadlar